NB II foci - Ezért kellett távoznia Várhidi Péternek a mosonmagyaróvári csapattól - videó
Bár az elmúlt héten még a közös munka folytatásáról nyilatkozott lapunknak az NB II-ben szereplõ Credobus Mosonmagyaróvár elnöke, Drescher Ottó, úgy fest, máris távozik a Lajta-parti együttest eddig irányító vezetõedzõ, Várhidi Péter.
"Messze alulmúljuk a várakozásainkat. Most láttam elérkezettenk az idõt a váltásra. A mester szerzõdésén én mondtam fel, egyoldalúan, ez egy azonnali hatályú felmentés a munkavégzés alól. A keretünk maximálisan alkalmas arra, hogy az NB II közepén végezzünk" - mondta el a Credobus Mosonmagyaróvár elnöke, Drescher Ottó.
 

Korábban írtuk

Úgy tudjuk, a játékosoknak már bejelentették a volt szövetségi kapitány távozását.
Természetesen megkerestük a vezetõedzõt, ám Várhidi Péter nem kívánta kommentálni az információnkat, mivel még nem született megegyezés a távozásával kapcsolatban. 
Az edzõváltással kapcsolatban kerestük Drescher Ottót is, de nem sikerült elérnünk a klub elnökét. 
Információink szerint a szakmai munkát csütörtöktõl már a korábbi pálya-, valamint erõnléti edzõ Takács Gábor és Varga László irányítja Mosonmagyaróváron.
Hétvégén egyébként Dorogon tart úgymond közös edzést a hazai csapattal a Lajta-parti együttes. Úgy tudjuk, a gyakorláson már nem lesz ott Várhidi Péter.
A Credobus Mosonmagyaróvár tizenkét fordulót követõen a kiesést jelentõ 18. helyen áll a másodosztályú tabellán. A csapat ebben a szezonban eddigi csupán két alkalommal hagyta el gyõztesen a játékteret, négy döntetlen mellett hat vereség a mérlege.
Credobus Mosonmagyaróvár nb2foci labdarúgás sport